**Ministru kabineta noteikumu projekta**

**“Reģistrēto dzīvnieku datubāzē esošās informācijas izmantošanas kārtība”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | [Veterinārmedicīnas likuma 25. panta 16.punkts](http://likumi.lv/ta/id/58057-likums-par-budzetu-un-finansu-vadibu) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2009. gada 20. oktobra noteikumi Nr.1203 „Reģistrēto dzīvnieku datubāzēs esošās informācijas izmantošanas kārtība” (turpmāk – noteikumi Nr.1203), kas nosaka Lauksaimniecības datu centra reģistrēto dzīvnieku datubāzē (turpmāk – datubāze) esošās informācijas izmantošanas kārtību.  Tā kā grozījumus nepieciešams izdarīt lielākajā noteikumu Nr.1203 daļā, noteikumi izdodami jaunā redakcijā.  Ministru kabineta noteikumu projekts “Reģistrēto dzīvnieku datubāzē esošās informācijas izmantošanas kārtība” (turpmāk – noteikumu projekts) salīdzinājumā ar noteikumiem Nr.1203 lielākoties ir tikai precizēts, būtiski nemainot regulējuma būtību, kā arī ir strukturizēta noteikumu projekta punktu secība, lai noteikumu projekts būtu vieglāk uztverams.  Noteikumu projekts paredz, ka Lauksaimniecības datu centrs publicē normatīvajos aktos noteikto un sabiedrībai aktuālo informāciju par dzīvniekiem mājaslapā, ievērojot Informācijas atklātības likumā noteiktās prasības, un, tā kā datubāze satur informāciju par dzīvniekiem un to īpašniekiem, nodrošina šīs informācijas izmantošanu, ievērojot normatīvajos aktos par datu aizsardzību noteikto kārtību.  Noteikumu projekts paredz, ka dzīvnieku īpašniekam un tā pilnvarotajai personai, lai saņemtu autorizēto pieeju datubāzei, ir jāslēdz līgums ar Lauksaimniecības datu centru, nevis jāiesniedz iesniegums, kā tas ir noteikts noteikumos Nr.1203.  Savukārt iestādēm un citām personām, lai saņemtu autorizēto pieeju datubāzei, tiek saglabāts esošais regulējums, t.i., jāiesniedz iesniegums Lauksaimniecības datu centrā.  Tāpat noteikumu projekts paredz, ka dzīvnieka īpašniekam ir tiesības pēc pieprasījuma apskatīt informāciju par to, kurš ir skatījis informāciju par viņam piederošiem un datubāzē reģistrētiem dzīvniekiem. Līdz šim šāda prasība noteikumos Nr.1203 nebija ietverta, bet šādu priekšlikumu ierosināja nevalstiskās organizācijas, kas pārstāv dzīvnieka īpašnieku un turētāju intereses. Lauksaimniecības datu centrs, kā administrējošā iestāde nodrošinās iepriekšminētās informācijas pieejamību.  Noteikumu projektā iekļauta arī prasība par to, ka personai vai iestādei ir jābūt aktivizētai oficiālai elektroniskai pasta adresei atbilstoši Oficiālās elektroniskās adreses likumam, kas stājas spēkā 2018. gada 1. martā.  Pārējos noteikumu projekta punktos būtiski grozījumi nav izdarīti, tikai mainās to secība un arī lietotie termini nedaudz atšķiras no noteikumos Nr.1203 lietotajiem, jo ir precizēti. |
| 3. | Projekta izstrādē iesaistītās institūcijas | Lauksaimniecības datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms noteikumu projekta tiesiskais regulējums, ir dzīvnieku īpašnieki un turētāji, kā arī citas pilnvarotās juridiskās un fiziskās personas (lietotāji).  Pēc Lauksaimniecības datu centra datiem, pašlaik ir 24 000 aktīvo lietotāju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums neradīs papildu administratīvo slogu salīdzinājumā ar līdz šim spēkā esošajiem noteikumiem Nr. 1203. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekts ir vērsts uz pakalpojumu pieejamības pilnveidošanu un nodrošina elastīgu datubāzes lietotāju vēlmju īstenošanu, kā arī uzlabo sniegtā pakalpojuma kvalitāti. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ar projekta spēkā stāšanos spēku zaudēs Ministru kabineta 2009. gada 20. oktobra noteikumi Nr.1203 „Reģistrēto dzīvnieku datubāzēs esošās informācijas izmantošanas kārtība”. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par normatīvā akta projektu tika ievietota tīmekļa vietnē [www.zm.gov.lv](http://www.zm.gov.lv).  Projekts elektroniski nosūtīts saskaņošanai Lauksaimnieku organizāciju sadarbības padomei, Zemnieku saeimai un Lauksaimniecības datu centram. | |
| 2. | Sabiedrības līdzdalība projekta izstrādē | Lauksaimnieku organizāciju sadarbības padomes Piena darba grupā (20.09.2017.) tika sniegts mutisks skaidrojums par noteikumu projektu.  Zemnieku saeima un Lauksaimnieku organizāciju sadarbības padome projektu saskaņoja bez iebildumiem. | |
| 3. | Sabiedrības līdzdalības rezultāti | Zemnieku saeima un Lauksaimnieku organizāciju sadarbības padome atbalsta projekta tālāku virzību. | |
| 4. | Cita informācija | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Lauksaimniecības datu centrs, Pārtikas un veterinārais dienests, Lauku atbalsta dienests, policijas un citu valsts pārvaldes un pašvaldību iestāžu pilnvarotās personas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo institūciju likvidācija, reorganizācija vai apvienošana. |
| 3. | Cita informācija | | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Lavrinoviča 67027528

[Ineta.Lavrinovica@zm.gov.lv](mailto:Ineta.Lavrinovica@zm.gov.lv)